**Prantsusmaa kultuuriministeerium esitleb 17. korda toimuvat avatud aedade festivali teemal „Loomad aias“ 7., 8. ja 9. juunil 2019**

**Avatud aiad on Prantsusmaa kultuuriministeeriumi algatusel toimuv festival, mis tänavu leiab aset juba 17. korda. Avatud aedade eesmärk on juhtida tähelepanu nii ajalooliste kui kaasaegsete aedade tohutule rikkusele ja mitmekesisusele. Inimeste loodud ja kujundatud aiad toovad esile looduse erakordse ilu.**

**Avatud aedade festivalil osalevad nii tibatillukused kui väga suured aiad, neid külastab tuhandeid inimesi. 2019. aastal on aiafestivaliga ühinenud mitu Euroopa riiki, ligi 3000 aeda avab külastajatele oma väravad.**

Avatud aedade festival, mis sai alguse 2002. aastal, toob esile aedade mitmekesisuse ja rikkuse, näitab aiapidamise loomingulisust ja aedade vajalikkust inimeste heaolu tagamisel nii linnas kui maal – see roll on tänapäeva üha kiiremini linnastuvas maailmas üha olulisem.

Aedu on väga erinevaid: avalikke ja eraaedu, suuri ja avaraid ning tibatillukesi linnaaaedu. Mõned aiad on alguse saanud keskajal, mõned on kujundatud ja rajatud üsna hiljuti. On kaasaegseid ja futuristlikke aedu, köögiviljade kasvatamiseks rajatud aedu ja erilisi kollektsioonaedu. On eksootilisi, poeetilisi, ekstravagantseid ja teraapilisi aedu. Inimesed on rajanud aedu kire ja järjepideva tööga, põlvest põlve päritud tarkusi edasi kandes ja neid oskusi oma järeltulijatele pärandades.

Avatud aedade festival toob kokku nii aiapidajad, taimede kasvatajad, maastikuarhitektid, ajaloolased, koolid, asjaarmastajad ja spetsialistid. Kolme päeva jooksul peetakse Euroopa suurimat aiafestivali.

2019. aastal võtab Euroopa avatud aedade festivalist osa 20 riiki. Mullu, 2018. aastal, mil tähistati Euroopa kultuuripärandiaastat ja esmakordselt kasvas avatudaedade festival üle Euroopaliseks, osales 16 riiki, teiste seas Eesti. Tänavuse aasta teemaks on „Loomad aias“.

„Loomad aias“ rõhutab, kui vajalik on looduses tasakaal, ökosüsteemide mitmekesisus ning fauna ja floora võrdset tähtsust. Tänapäeval on au sisse tõusnud keemiavaba aiapidamine. Mõningaid loomi nähakse eeskätt nuhtlusena, kes segavad kauni aia rajamist, teisi peetakse vajalikeks õitsva ja saagirikka aia jaoks. Olgu loomad millised tahes – kas metsikud, kodustatud või ka skulptuuridena – alati on nad märgatud ja olulised nii ajaloolistes kui kaasaegsetes aedades.

Prantsusmaa kultuuriministeeriumi soovib Euroopa avatud aedade festivaliga juhtida tähelepanu vajadusele aedu kaitsta, säilitada ja taastada, uusi aedu rajada ja edasi kanda aiapidamise keerukat kunsti. Eesti aiapidajatel ja külastajatel aitab Euroopa aiafestivalil osaleda Eesti Muinsuskaitse Selts, kes sarnaselt Prantsusmaa kultuuriministeeriumiga peab aedu kui olulisi mälukandjaid ja rohelise kultuuripärandi hoidjaid suureks väärtuseks, hindab aedade säilitamist ning aiapidamiskunsti arendamist meie kultuuripärandi lahutamatu osana.

Rohkem teavet: [www.culture.gouv.fr/ThematiquesMonuments-historiques-Sites-patrimoniaux-remarqualbles/Presentation/Focus/Parcs-et-jardins](http://www.culture.gouv.fr/ThematiquesMonuments-historiques-Sites-patrimoniaux-remarqualbles/Presentation/Focus/Parcs-et-jardins)

Mõned faktid 2019. aasta kohta:

* Korraldatakse üle 4000 avaliku aiaürituse;
* Prantsusmaal avatakse külastajatele 2300 aeda;
* 2018. aastal osales esmakordselt 16 Euroopa riiki, sh Eesti, 2019. aastal osavõtjaid riike 20

Eesti Muinsuskaitse Selts

[www.muinsuskaitse.ee](http://www.muinsuskaitse.ee)
Helle Solnask 53 494304, helle@muinsuskaitse.ee